Out ’n loud

Out 'n loud on vuonna 2004 perustettu helsinkiläinen, kaksikielinen homokuoro. Kuoron toimintaa ylläpitää ja tukee taustayhdistys Helsingin gaykuoro Out 'n loud ry – Helsingfors gaykör Out 'n loud rf. Out 'n loud on tiettävästi Suomen ensimmäinen ja ainoa homokuoro.

Historia

Out 'n loud syntyi Aleksis Kiven päivänä 10. lokakuuta 2004 Bo-Eric Rosenqvistin aloitteesta noin kymmenen laulajan voimin. Ensimmäisenä kuoronjohtajana toimi Tommi Varis ja neuvoa aloittelevan homokuoron alkutaipaleelle saatiin muun muassa Stockholms Gaykörin kuoronjohtajalta Karol Viekeriltä.Helsingin Sanomain NYT-liite 23. syyskuuta 2005, "Kuoro täynnä homoja" Taustayhdistys, Helsingin gaykuoro Out 'n loud ry – Helsingfors gaykör Out 'n loud rf, perustettiin tukemaan kuoron toimintaa 8. toukokuuta 2005.Helsingin gaykuoro Out 'n loud ry – Helsingfors gaykör Out 'n loud rf:n perustamiskokouksen pöytäkirja 8. toukokuuta 2005 Vuoden päästä syntymisestään kuoro oli ehtinyt pitää viisi konserttia ja jäsenmäärä oli kasvanut kolmeentoista.Helsingin Sanomat 13. lokakuuta 2005, Kaupunki 

Toukokuun 11. 2007 mennessä pidettyjä konsertteja oli 29 ja jäseniä yli 30. 

Syksyllä 2007 kuoronjohtajana aloitti Hilkka Kangasniemi. Syksyllä 2018 uutena kuoronjohtajana aloitti Aleksi Vasko. Tahtipuikko siirrettin symbolisesti uudelle kuoronjohtajalle konsertissa 17. marraskuuta 2018. 

Taustayhdistys

Helsingin gaykuoro Out 'n loud ry – Helsingfors gaykör Out 'n loud rf:n sääntöjen mukaisesti "yhdistyksen tarkoituksena on tukea ja kehittää harrastajien musiikki- ja orkesteritoimintaa kehittämällä laajaa suomalaista ja kansainvälistä kuoromusiikin ohjelmistoa sekä edistää seksuaalista tasavertaisuutta, suvaitsevaisuutta ja monikulttuurisuutta sekä vahvista [sic] homoseksuaalista ryhmäidentiteettiä."Helsingin gaykuoro Out 'n loud ry – Helsingfors gaykör Out 'n loud rf:n säännöt Yhdistyksen toimintaa ei voi erottaa kuoron toiminnasta — jokainen kuoron laulaja on samalla yhdistyksen jäsen ja yhdistyksen toiminta on yhtä kuoron toiminnan kanssa.

Yhdistyksen perustamiskokous pidettiin 8. toukokuuta 2005. Yhdistyksessä oli 37 jäsentä 31. joulukuuta 2020.Helsingin gaykuoro Out 'n loud ry - Helsingfors gaykör Out 'n loud rf:n toimintakertomus 2020

Helsingin gaykuoro Out 'n loud ry – Helsingfors gaykör Out 'n loud rf on Legaton (European Association of LGBTQ+ Choirs) ja Finlands svenska sång- och musikförbundin jäsen.

Alkuvuosien toiminta

Perustamisvuonnaan Out 'n loud ei esiintynyt julkisesti. Sen sijaan seuraavana vuonna kuoro esiintyi jo seitsemästi. Vähäisempien esiintymisten lisäksi kuoro esiintyi Helsingin seudun Setan 15-vuotisjuhlassa 10. lokakuuta 2005 sekä järjesti yhteiskonsertin Stockholms gaykörin kanssa 24. syyskuuta 2005, missä konsertissa Out 'n loud ennemminkin toimitti lämmittelijän virkaa ruotsalaisten ollessa varsinaisia esiintyjiä.

Vuonna 2006 kysyntä ylitti jo tarjonnan: järjestetyn 16 esiintymisen lisäksi kuoro tiettävästi joutui kieltäymään joukosta tilaisuuksia. Merkittävimmät konsertit olivat yhdessä Fort Lauderdale Gay Men's Chorusin kanssa 9. kesäkuuta 2006 järjestetty konsertti "We Are Family" sekä esiintyminen tuhatpäiselle yleisölle Helsinki Priden 2006 puistojuhlassa Kaivopuistossa 29. heinäkuuta 2006.

Out 'n loud järjesti toukokuussa 2007 yhteistyössä Ismo Dance co:n kanssa konserttisarjan, joka kokeili tanssin yhdistämistä kuorolauluun. Koreografiat ohjasi Ismo-Pekka Heikinheimo. Vielä samana vuonna kuoro järjesti yhteiskonsertin lontoolaisen Pink Singers -kuoron kanssa. Syyskuun 15. järjestetty konsertti oli nimeltään "Pink. The colour of the season."

City-lehti valitsi 10. lokakuuta 2007 Out'n loudin "Vuoden julkihomoksi". Samana päivänä kuoro täytti tasan kolme vuotta.

 Merkittävimmät esiintymiset ja konsertit Suomessa 

 Kaverikonsertti – Kompiskonsert Arbiksella Helsingissä 19.5.2008
 Helsinki Pride 2008 -avajaiset Ravintola Kaisaniemessä 23.6.2008
 Marrasvalot – Scent i november -konsertti, Sandels-salissa Helsingissä 15.11.2008
 Helsinki Pride 2009 -avajaiset Kolmensepänaukiolla 22.6.2009
 HEL-LON-konsertti yhdessä London Gay Men's Chorusin kanssa Helsingin konservatoriossa 26.6.2009
 Helsinki Pride 2009 -puistojuhla Hakasalmen puistossa 27.6.2009
 Mamma Mia! -elokuvan esilaulut Espoo Cinéssä 27.8.2009
 FEMMA – Out 'n loudin 5-vuotisjuhlakonsertti Helsingin konservatoriossa 15.5.2010
 Helsinki Pride 2010 -avajaiset Kolmensepänaukiolla 28.6.2010
 Tampere Pride 2010 -konsertti Tampereen YO-talossa 24.7.2010
 Laulimo-klubilla AiA:n vieraana Café Pirittassa, Helsingissä 3.11.2010
 Logomon näyttelykeskuksen avajaiset ja Tom of Finland -retrospektiivin avajaisjuhlat Turun Logomossa 14.1.2011
 Out 'n loudin virallinen euroviisukatsomo Kulttuuriareena Gloriassa, Helsingissä 14.5.2011
 Helsinki Pride 2011 -avajaiset Kolmensepänaukiolla 27.6.2011
 Out 'n loudin virallinen euroviisukatsomo Kulttuuriareena Gloriassa 26.5.2012
 Lastenkonsertti – Barnkonsert Sandels-salissa Helsingissä 28.4.2012
 Maailman AIDS-päivä -muistotilaisuus Kampin kappelissa Helsingissä 1.12.2013
 Out 'n loudin virallinen euroviisukatsomo ja levynjulkistamiskonsertti Kulttuuriareena Gloriassa 10.5.2014
 Helsinki Pride 2014 -puistojuhla Sinebrykoffinpuisto Helsingissä 28.6.2014
 Up North & Down Under -yhteiskonsertti Sydney Gay & Lesbian Choirin ja Kaupungin Naisten kanssa Musiikkitalossa Helsingissä 11.7.2014
 Jeppis Pride Svenska Gårdenissa Pietarsaaressa 26.7.2014
 Arbis 100 år Helsingin kaupungintalossa 11.9.2014
 X – Out 'n loudin 10-vuotisjuhlakonsertti Helsingin konservatoriossa 2.5.2015
 Helsinki Pride 2015 -puistojuhla Kaivopuistossa 27.6.2015
 Pikkujoulukonsertti Café Pirittassa Helsingissä 20.11.2015
 Tom of Finland -taidenäyttelyn avajaiset Taidehallissa Helsingissä 8.5.2016
 Out 'n loudin virallinen euroviisukatsomo Yökerho Herculeksessa Helsingissä 14.5.2016
 The Land of Midnight Fun -musikaali yhteistyössä Helsingin Gayteatterin ja H.O.T. ry:n kanssa Savoy-teatterissa Helsingissä 30.6.–2.7.2016
 Pride After Work på Pommern -konsertti yhdessä Stockholms Gaykörin kanssa Maarianhaminassa 19.8.2016
 HIV-tukikeskuksen 30-vuotisjuhla Yökerho Herculeksessa Helsingissä 14.10.2016
 Vihdoinkin vihille -joukkohäät Musiikkiteatteri Kapsäkissä Helsingissä 1.3.2017
 OMG17 – Oman musiikin gaala Helsingin konservatoriossa 29.4.2017
 Queertune – 1. pohjoismainen LHBTIQ-kuorofestivaali Helsingin konservatoriossa 30.9.2017
 The Land of Midnight Fun -musikaalikonsertti yhteistyössä Helsingin Gayteatterin kanssa Kanneltalossa Helsingissä 24.11.2017
 Nouse lempi – Res dig kärlek -konsertti Balderin Salissa Helsingissä 14.4.2018
 Jos haluat miehen – Åh, en sån karl -konsertti Balderin Salissa Helsingissä 17.11.2018
 Vikerkaar – The FinEst Moments -konsertti yhdessä Vikerlasedin (Tallinna), The Friends of Dorothyn ja Kaupungin Naisten kanssa Musiikkitalossa Helsingissä 2.3.2019
 Homo! Slava! Musta Saara! -konsertti yhteistyössä Jussi Tuurnan kanssa Suomen Kansallisteatterissa Helsingissä 31.3.2019
 Querelle-kulttuurifestivaali The Train Factoryssa Helsingissä 26.4.2019
 Allsång på kaupunginmuseo -yhteislaulutilaisuus kaupunginmuseossa Helsingissä 26.6.2019
 Kouvola Pride -puistojuhla 15.8.2019
 Kulttuurikaappi-iltamat yhteistyössä Helsingin Gayteatterin kanssa Kanneltalossa Helsingissä 18.–16.11.2019
 Allsång på kaupunginmuseo -yhteislaulutilaisuus kaupunginmuseossa Helsingissä 8.9.2020
 Somewhere over the Rainbow -kulttuurifestivaali Toimintakeskus Harjulassa Lohjalla 14.11.2020

Lisäksi Out 'n loud on osallistunut säännöllisesti Kuorojen Kierrokselle vuodesta 2006 alkaen.

 Esiintymisiä ja konsertteja ulkomailla 

 Various Voices 2009 -kuorofestivaali Lontoossa 1.–4.5.2009
 Oma Maailma Avardamise Festival (Baltic Pride) Tallinnassa 6.–11.6.2011
 Marche des Fiertés LGBT (Paris Pride) Pariisissa 28.–30.6.2013
 Various Voices 2014 -kuorofestivaali Dublinissa 13.–16.6.2014
 Various Voices 2018 -kuorofestivaali Münchenissä 9.–13.5.2018
 Queertune – 2. pohjoismainen LHBTIQ-kuorofestivaali Tukholmassa 27.–29.9.2019

 Levytykset 
12. tammikuuta 2007 Out 'n loud julkaisi ravintola DTM:ssä Z-lehden vuosijuhlan yhteydessä CD-singlen "Var är min midja", joka sisälsi kappaleet "Var är min midja" sekä "Shoppaileen". 

Ensimmäisen CD-albumin Out 'n loud kuoro julkaisi 10. toukokuuta 2014.

Esiintyminen julkisuudessa

Ensimmäisenä suomalaisena homokuorona Out 'n loud on saanut julkisuutta. 

Sanoma- ja aikakauslehdistä kuorosta ovat kertoneet 
Kalliolainen (28.2.2005), Hufvudstadsbladet (25.5.2007, 24.5.2006, 3.8.2005), Z-lehti (2/2007, 3/2006, 6/2005, 5/2005, 2/2005), City-lehti (18/2005), Helsingin Sanomien NYT-liite (23.9.2005), Helsingin Sanomat (13.10.2005), Helsingin Uutiset (25.5.2007, 27.11.2005), Exit-lehti (1/2006), V-lehti (4/2006), QX Tidningen (12.1.2007) ja Musikstationen (27.9.2006). 
Radiokanavista kuoroa ovat haastatelleet Radio Vega Mellannyland (23.9.2005), YleX (3. ja 15.11.2005), Radio X3M (12.1.2007) sekä Radio Vega (7.2.2007). 
Televisioesiintymisiä on ollut seuraavasti: FST Ratatosk (22. ja 23.5.2005), TV2 Lista (5. ja 8.4.2006) ja FST Närbild (7. ja 8.5.2006). Lisäksi Out 'n loud on esiintynyt Nelosen Maria!-keskusteluohjelmassa (24.3.2010).

Yle televisioi Helsingin Juhlaviikoilla järjestetyn Runoraati: Runokuorosodan Kansallisoopperan amfiteatterissa 26.8.2011. Out 'n loudia johti artisti Anna Puu ja esitys "Rypyt" sijoittui kilpailussa toiseksi. Ohjelma esitettiin tv:ssä 29.11.2011.

Out 'n loud esiintyi Senaatintorin uudessa vuodessa Ylen suorassa lähetyksessä 31.12. 2011. Out 'n loud esiintyi UMK-finaalissa Ylen suorassa lähetyksessä 28.2.2015. Out 'n loud esiintyi Kansalaistorin Suomi 100 -uudenvuoden juhlassa 31.12.2016.

 Katso myös 
 Kaupungin naiset

Lähteet

Luokka:Suomalaiset mieskuorot
Luokka:Helsingin musiikki